open-index/open-wikipedia-markdown huggingface dataset:
გალენოსი

**კლავდიუს გალენოსი/გალენუსი** ( დ. 129, პერგამონი — გ. 200/216, რომი) — რომაელი ექიმი, ბუნებისმეტყველი და ფილოსოფოსი, ანტიკური მედიცინის კლასიკოსი. გალენოსს ეკუთვნის მრავალი ნაშრომი ფილოსოფიაში, ლოგიკაში, გრამატიკასა და მათემატიკაში. განსაკუთრებით მნიშვნელოვანია მისი სამედიცინო ხასიათის თხზულებები, სადაც გაშუქებულია ანატომიის, ფიზიოლოგიის, პათოლოგიის, ფარმაკოლოგიის, გინეკოლოგიისა და სხვა საკითხები.

ანატომიის და ფიზიოლოგიის შესწავლისას გალენოსი ფართოდ იყენებდა ცდებს ცხოველებზე, კვეთდა მაიმუნის, ღორისა და ძაღლის გვამებს, აკეთებდა ვივისექციას. მან ზუსტად აღწერა ხერხემლის სვეტის, ზურგისა და სხეულის სხვა ნაწილების კუნთები, ნერვული სისტემის სხვადასხვა წარმონაქმნი, გამოყო ძვლების ძირითადი ფორმები და არტერიის სამი შრე. ცდებით დაადგინა ზურგის ტვინის სეგმენტების ფუნქციური მნიშვნელობა. ამტკიცებდა, რომ ტვინი არის მოძრაობის, მგრძნობელობისა და სულიერი მოქმედების წყარო. დაასაბუთა, რომ სისხლის ძარღვებში გადის სისხლი და არა ჰაერი. აღწერა წამლის დამზადების იმ დროისათვის ცნობილი ხერხები. გალენოსმა დაამკვიდრა მცდარი შეხედულება, თითქოს ღვიძლი სისხლის მიმოქცევის მთავარი ორგანოა (ამ შეხედულებამ ანდრეას ვეზალიუსისა და უილიამ ჰარვეის აღმოჩენამდე იარსება).

ფსიქოლოგიური მოვლენების ახსნისას გალენოსი ემყარებოდა თავის ფიზიოლოგიურ შეხედულებებს, ცდილობდა გაერკვია ფსიქიკის სხეულებრივი საფუძვლები, რაც კარგად ჩანს მის მოძღვრებაში ტემპერამენტზე. გალენოსის მიხედვით, სულიერი ცხოვრების მატარებელია პნევმა-გამთბარი ჰაერის მსგავსი, ეთერისებრი სუბსტანცია. იგი განასხვავებდა სასიცოცხლო (ფიზიკურ) და ფსიქოლოგიურ პნევმას, რომელთაგან პირველი ღვიძლშია, მეორე კი — ტვინსა და ნერვებში.

გალენოსმა შექმნა სამედიცინო და ბიოლოგიური ცოდნის მთელი სისტემა და, მისმა ნაშრომებმა უდიდესი გავლენა იქონია მედიცინის შემდგომ განვითარებაზე. როგორც ექიმი, ის უცილობელ ავტორიტეტად ითვლებოდა მთელი შუა საუკუნეების მანძილზე.

## თხზულებები 
* Opera omnia, Venetiis, 1541—45;
* Oeuvres anatomiques, physiologiques et medicales, Р., 1854—56.

## ლიტერატურა 
* История медицины, под ред. Б. Д. Петрова, М., 1954.

კატეგორია:ძველი რომაელი მედიკოსები
კატეგორია:რომაელი ფილოსოფოსები
კატეგორია:დაბადებული 129
კატეგორია:გარდაცვლილი 200
Leave It

„**Leave It**“ — ინგლისური პროგრესული როკ-ჯგუფ Yes-ის სიმღერა. შეტანილია მის 1983 წლის ალბომში *90125*.

სინგლი სიმღერით რამდენიმეჯერ გამოიცა, ძირითადად რემიქსებით ან სიმღერის ა-კაპელა ვერსიებით. ორიგინალური ვერსია მოხვდა სინგლზე „Owner of a Lonely Heart“ ან 12"-იან სინგლზე კიდევ ერთი A-გვერდით, „City of Love“. სიმღერა გამოირჩევა იმით, რომ არის მხოლოდ ერთი სიმღერა ალბომიდან 
*90125*, რომელიც არ შეცვლილა, სანამ მასში ჯონ ანდერსონი დაბრუნდებოდა.

სიმღერა ავიდა ბილბორდის ცხელი ასეულის 24-ე პოზიციამდე  და მე-3 პოზიციამდე საუკეთესო ალბომების როკ-სიმღერების ჩარტში.

სიმღერა არის ალბომის რიგით მეორე კომპოზიცია მეორე მხარეზე, სიმღერიღ „Cinema“, რომელიც მისი შესავალია.

## სქოლიო 
კატეგორია:Yes-ის სიმღერები
კატეგორია:1983 წლის სიმღერები
კატეგორია:1984 წლის სინგლები
ფიბონაჩი

**ლეონარდო პიზელი**, **ფიბონაჩი** (  დ. დაახლ. 1170 — გ. დაახლ. 1250) — იტალიელი მათემატიკოსი. მოგზაურობდა აღმოსავლეთში, სადაც გაეცნო არაბული მათემატიკის მიღწევებს; ხელი შეუწყო მათ გადაცემას დასავლეთში. ძირითადი შრომებია: „Liber Abaci“ (1202) — ტრაქტატი არითმეტიკასა (ინდური ციფრები, ფიბონაჩის რიცხვები) და ალგებრაზე (კვადრატულ განტოლებამდე შესაბამისად), „Practica Geometriae“ (1220). შესწავლილი ჰქონდა მუჰამად ბენ მუსა ალ-ხვარაზმისა და აბუ კამილის შრომები. XIX საუკუნეში ქალაქ პიზაში ფიბონაჩის ძეგლი დაუდგეს.

## რესურსები ინტერნეტში 
## სქოლიო
კატეგორია:იტალიელი მათემატიკოსები
კატეგორია:გარდაცვლილი 1250
ფსალმუნი (A-351)

**ფსალმუნი** (A-351) — XV საუკუნის მიწურულის ქართული ხელნაწერი წიგნი, ფსალმუნი. გადაწერილია სამცხეში საოჯახო ბიბლიოთეკისათვის. შექმნილია ყვარყვარე და მზეჭაბუკ II ათაბაგების დაკვეთით 1494 წელს.

საწერ მასალად გამოყენებულია ეტრატი. ხელნაწერი მომცრო ზომისაა. შეიცავს 168 ფურცელს, რომელთა ზომებია 9,8X7,6 სანტიმეტრი. ნაწერია ნუსხური დამწერლობით, საზედაო ასოები შესრულებულია ასომთავრულით, გაფორმებულია ოქრომელნით. ფსალმუნებს წინ უძღვის მინიატიურა დავით წინასწარმეტყველისა, რომელიც ქნარზე უკრავს. ტექსტის დასაწყისში ორიგინალური ორნამენტით შემკული თავსამკაულია. 

ფსალმუნის ეს ხელნაწერი დღეს ინახება ხელნაწერთა ეროვნული ცენტრის A ფონდში (A-351).

## ლიტერატურა 
* ქართული ხელნაწერი წიგნი, V-XIX საუკუნეები, თბილისი, 2012, გვ. 84

კატეგორია:ქართული სასულიერო ხელნაწერები
კატეგორია:ხელნაწერთა ეროვნული ცენტრის A ფონდი
კატეგორია:XV საუკუნის ხელნაწერები
ერეკლე დეისაძე

**ერეკლე დეისაძე** (დ. 2 აპრილი, 1990, ქუთაისი) — ქართველი პოეტი და მუსიკოსი.

## ბიოგრაფია 
დაამთავრა ქუთაისის პირველი საჯარო სკოლა. აგრეთვე შოთა რუსთაველის თეატრისა და კინოს უნივერსიტეტი.

მუსიკალური კარიერა დაიწყო ჯგუფში „პარალელური თაობა“. 2010 წელს გამოსცა პოლიტიკურ-რელიგიურ თემებზე დაფუძნებული წიგნი „საიდუმლო სირობა“, რომელსაც საზოგადოების არაერთგვაროვანი შეფასებები მოჰყვა. რელიგიურ წრეებში წიგნი მკრეხელობად და რელიგიის, კერძოდ კი, მართლმადიდებლობის შეურაცხყოფად მონათლეს. გაიმართა საპროტესტო აქციები წიგნის გაყიდვიდან ამოღების მოთხოვნით. საზოგადოების მეორე ნაწილში კი პირიქით, მოწონება დაიმსახურა და ერეკლე დეისაძის მხარდასაჭერი აქციები მოაწყვეს.

2012 წელს დააარსა პანკ-ჯგუფი „40 კილომეტრში“. გადაიღო პოლიტიკური ხასიათის კლიპები. მონაწილეობა მიიღო კლიპში „სისტემა უნდა დაინგრეს“, რომელიც საქართველოს სასჯელაღსრულების სისტემაში მომხდარ სკანდალს მიეძღვნა და ქართველმა არტისტებმა გააპროტესტეს ძალადობა ციხეებში.

2013 წელს გამოსცა რიგით მეორე წიგნი „დამლაგებელი“. რომანში ასახულია საქართველოს რეალობის ავტორისებული ხედვა.

## ბიბლიოგრაფია 
* „საიდუმლო სირობა“, მოთხრობების კრებული, 2010.
* „დამლაგებელი“, რომანი, 2012.
* „რუსული არდადეგები“, რომანი 2015.
* „ოთარაანთ ქვიარი“, მოთხრობების კრებული 2018.
* „ერეკლესია“, ლექსების კრებული 2018.
* „საქართველოს მოქალაქე“ , 2021–2022

## დისკოგრაფია 
* „იარე“, (2015, ალბომი)
* „შენ ანათებ“ (2016, სინგლი, პროექტი Eko & Vinda Folio)
* „თერაპია“ (2019, ალბომი პროექტი Eko & Vinda Folio)
* „ამ ენით ამენ“ (2021, ალბომი)

## რესურსები ინტერნეტში 
* ერეკლე დაისაძე — ინდიგო
* Erekle Deisadze — Spotify 
* 

## სქოლიო 
კატეგორია:ქართველი მწერლები
კატეგორია:ქართველი რეჟისორები
კატეგორია:დაბადებული 1990
კატეგორია:ქართველი მუსიკოსები
კატეგორია:დაბადებული 2 აპრილი
კატეგორია:თბილისის თეატრისა და კინოს უნივერსიტეტის კურსდამთავრებულები
ფონემა

**ფონემა** ( – ბგერა) — ერთეული, რომელიც სხვადასხვა მნიშვნელობის მქონე ჟღერადობებს განასხვავებს და სამეტყველო ბგერის სახით აღიქმება. ყოველ ფონემას, ჩვეულებრივ, ერთი (ზოგჯერ ორი ან რამდენიმე) სამეტყველო ბგერა შეესაბამება. სხვადასხვა სამეტყველო ბგერა სხვადასხვა ფონემის წარმომადგენლად მხოლოდ მაშინ მიიჩნევა, თუ აზრიან სიტყვაში მათი ურთიერთჩანაცვლების დროს თუნდაც ერთხელ აღინიშნება მნიშვნელობის შეცვლა. ამიტომ სხვადასხვა ფონემის წარმომადგენლებია ქართულში ლ და დ (შდრ.; ლილა – დილა), მაგრამ ერთ ფონემაში ერთიანდება ეგრეთ წოდებული რბილი და მაგარი რ (მათი ურთიერთჩანაცვლების აზრი არასდროს არ იცვლება). თანამედროვე სალიტერატურო ქართულში გვაქვს 33 სხვადასხვა ფონემა, რომელიც შეესაბამება 33 სხვადასხვა ასოთი აღნიშნულ სამეტყველო ბგერას.

## ლიტერატურა 
კატეგორია:ფონოლოგია
მარცვალი

**მარცვალი** — მეტყველების დანაწევრების ბუნებრივი ერთეული, რომელიც ერთ რიტმიკულ დარტყმად აღიქმება. მარცვალში, ჩვეულებრივ, შედის ერთი ხმოვანი ან ხმოვანი ერთი ან რამდენიმე არახმოვნითურთ: ი-ა, ვარ-დი. 

მარცვალის ყველაზე ინტენსიურ ნაწილს მწვერვალი ეწოდება, მწვერვალის მეზობელ ნაწილებს — ფერდები. მარცვალის ბგერათაგან მწვერვალიან ნაწილს მარცვალის ბირთვი ეწოდება. ხმოვანი ყოველთვის ქმნის ბირთვს. ზოგ ენაში ბირთვი (არახმოვანთა მეზობლობაში) შეიძლება შექმნას ეგრეთ წოდებული მარცვლოვანმა სონანტმაც, ასეთია, მაგალითად, r ჩეხურ სიტყვაში trnka. ხმოვნით დაბოლოებულ მარცვალს ღია ეწოდება (კაცი), თანხმოვნით დაბოლოებულს — დახურული (ალ-ბათ). 

## ლიტერატურა 
კატეგორია:ფონეტიკა
რაფაელ ლეონიდას ტრუხილიო

**რაფაელ ლეონიდას ტრუხილიო** (, 24 ოქტომბერი 1891—30 მაისი 1961) — დომინიკელთა რესპუბლიკის დიქტატორი (1930-1961 წწ.) გენერალი. 

1918 წლიდან პოლიციაში მსახურობდა, 1925 წელს მისი უფროსი გახდა, ხოლო პოლიციის ეროვნულ არმიად გადაქცევის შემდეგ (1927 წ.) ბრიგადის გენერლის წოდება მიიღო და მთავარსარდალი გახდა.  1930 წელს ძალაუფლება ჩაიგდო ხელში და სამხედრო ტერორისტული რეჟიმი დაამყარა. 1930-1938 და 1942-1952 წწ. იყო პრეზიდენტი. ძალაუფლებას ინარჩუნებდა  თავისი ძმის ექტორ ტრუხილიოს პრეზიდენტობის (1952-1960 წწ.) დროსაც. 

მოკლეს შეთქმულებმა. დაკრძალულია პერ-ლაშეზის სასაფლაოზე.

## ლიტერატურა 
კატეგორია:დომინიკელები
კატეგორია:დომინიკელთა რესპუბლიკის პრეზიდენტები
კატეგორია:დაბადებული 1891
კატეგორია:გარდაცვლილი 1961
კატეგორია:მეორე მსოფლიო ომის პოლიტიკური ლიდერები
კატეგორია:მოკლული პრეზიდენტები
კატეგორია:XX საუკუნეში მოკლული პრეზიდენტები
ტულუნიდები

მარჯვნივ|მინი|300პქ|ტულუნიდების დინასტია
**ტულუნიდები** — დინასტია ეგვიპტეში 868-905 წლებში. დააარსა აბასიანთა ნაცვალმა ეგვიპტეში აჰმედ იბნ ტულუნმა (ქვეყანას განაგებდა (868-884 წწ.). ტულუნიდების დროს ეგვიპტე აბასიანთაგან ფაქტობრივად დამოუკიდებელი გახდა. 878 წელს ტულუნიდებმა დაიმორჩილეს სირია. მათ რამდენადმე შეამცირეს გადასახადები, რამაც ხელი შეუწყო მეურნეობის აღმავლობას. ტულუნიდების რეზიდენცია ქ. კატაი იყო. 903 წელს ტულუნიდები დაამარცხეს კარმატებმა, 905 წელს - აბასიანებმა.

## ტულუნიდების მმართველები 
* აჰმედ იბნ ტულუნი (868—884);
* ხუმარავეიჰი (884—895);
* აბულ ასაკარ ჯეიში (895—896);
* ჰარუნი (896—904), აბულ ასაკარ ჯეიშას ძმა;
* შეიბან იბნ აჰმედი (904—905).

## ლიტერატურა 
კატეგორია:დინასტიები
კატეგორია:ეგვიპტის ისტორია
Canon EOS 350D

**Canon EOS 350D** (ცნობილი, როგორც Canon EOS Digital Rebel XT აშშ-ში და Canon EOS Kiss Digital N - იაპონიაში) — Canon-ის EOS სერიის ციფრული სარკული ფოტოაპარატი განკუთვნილია არაპროფესიონალი ფოტოგრაფებისთვის და მოყვარულთათვის. მისი წინა მოდელი იყო EOS 300D, ხოლო მომდევნო არის EOS 400.

Canon EOS 350D წარმოებაში გაეშვა 2005 წელს. იგი წარმოადგენს ერთობიექტივიან ციფრულ სარკულ  (SLR)  კამერას, 8 მპ გაფართოების მგძნობიარე (CMOS) მატრიცით.

### ტექნიკური მონაცემები 
*სენსორი:   8 მპ 22,2×14,8 მმ
*პროცესორი: DIGIC II
*სერიული გადაღება:  3 კადრი/წამში,სულ 14 კარდი JPEG ფორმატში და 5-6 კადრი RAW ფორმატში
*ეკრანის ზომა : 1.8"
*ფოტოაპარატის გაბარიტული ზომა : 94x127x64 მმ
*წონა (ობიექტივის გარეშე : 485გრ
*მგძნობიარობა : ISO 100-1600
*7-წერტილიანი ავტოფოკუსი 
*USB 2.0

ამ მოდელის აპარატისთვის აგრეთვე არსებობს ალტერნატიული პროგრამული უზრუნველყოფა chdk რომლის გამოყენებაც საშუალებას იძლევა ფოტოაპარატში გააქტიურდეს დამატებითი ფუნქციები, ისეთი, როგორიცაა ISO 3200 მგძნობიარობაზე გადაღება, გადაღებული კადრების ნახვა (shutter counts) და მრავალი სხვა.

## რესურსები ინტერნეტში 
* Canon EOS სისტემის გვერდი
მოზამბიკის გერბი

**მოზამბიკის გერბი** — მოზამბიკის სახელმწიფო სიმბოლო დროშასთან და ჰიმნთან ერთად, შემოღებულ იქნა მოზამბიკის კონსტიტუციის 194-ე მუხლის საფუძველზე, 1991 წელს. გერბის ცენტრში გამოსახულია წიგნი, იარაღი (აკ-47 — კალაშნიკოვი) და თოხი. ეს ელემენტები გამოსახულია ქვეყნის დროშაზეც. ცენტრში არის ამომავალი მზე. ამ ყელაფერს თან ერთვის კბილანა, რომელსაც მარჯვნიდან და მარცხნიდან შემორტყმული აქვს სიმინდი და შაქრის ლერწამი. ქვემოთა მხარეს გამოსახულია ოკეანე და სანაპირო, ოდნავ ქვემოთ კი დევიზი: „მოზამბიკის რესპუბლიკა“
გერბის ჩაფხუტს წითელი ვარსკვლავი წარმოადგენს.

მოზამბიკის რესპუბლიკის კონსტიტურციის 194-ე მუხლის მიხედვით გერბზე გამოსახულ ელემენტებს სხვადასხვა დატვირთვა აქვს:
* სიმინდის ღერო და შაქრის ლერწამი სოფლის მეურნეობის სიმდიდრეზე მიუთითებს
* კბილანა შრომისა და მრეწველობის სიმბოლოა
* წიგნი აღნიშნავს განათლებას
* თოხი „გლეხობასა და სოფლის მეურნეობის პროდუქციის“ სიმბოლოა
* აკ-47 „თავდაცვისა და სიფხიზლისთვის“
* წითელი ვარსკვლავი აღნიშნავს სოციალიზმს, თუმცა მოზამბიკის კონსტიტუციაში ჩაწერილია, რომ ვარსკვლავი აღნიშნავს „მოზამბიკელი ხალხის საერთაშორისო სოლიდარობის სულს“.
* წითელი მზე ახალი სიცოცხლის სიმობოლოა

## ისტორიული გერბები

File:Lesser coat of arms of Portuguese East Africa (Used until 1935).svg|პორტუგალიური აღმოსავლეთი აფრიკის დროებითი გერბი 1930 წელს.
File:Coat of arms of Portuguese East Africa (1935-1951).svg|პორტუგალიური აღმოსავლეთი აფრიკის გერბი 1935 წლის 8 მაისიდან - 1951 წლის 11 ივნისამდე.
File:Coat of arms of Portuguese East Africa (1951-1975).svg|პორტუგალიური აღმოსავლეთი აფრიკის გერბი  1951 წლის 11 ივნისიდან - 1975 წლის 25 ივნისამდე.
File:Lesser coat of arms of Portuguese East Africa.svg|მცირე გერბი 1935 წლის 8 მაისამდე - 1975 წლის 25 ივნისამდე.
File:Coat of arms of Mozambique (1975-1982).svg|მოზამბიკის სახალხო რესპუბლიკის  გერბი 1975 წლიდან - 1982 წლამდე.

## სქოლიო
კატეგორია:სახელმწიფო გერბები
კატეგორია:მოზამბიკის სახელმწიფო გერბები
გერბი
კატეგორია:გერბები ვარსკვლავის გამოსახულებით
კატეგორია:გერბები მზის გამოსახულებით
ფრელიმო

**ფრელიმო** (, *მოზამბიკის განმათავისუფლებელი ფრონტი*) — პოლიტიკური პარტია მოზამბიკში. 

დაარსდა 1962 წელს ტანზანიაში, ქვეყნის პორტუგალიისაგან დამოუკიდებლობის მოპოვების მიზნით. 10-წლიანი შეიარაღებული ბრძოლის შედეგად ორგანიზაციის წარმომადგენლებმა დაამყარეს კონტროლი ქვეყნის ტერიტორიის ერთ მეასმედზე. თუმცა ფრონტის წარმატების ძირითადი მიზეზი იყო 1974 წლის აპრილში მიხაკების რევოლუციის შედეგად პორტუგალიის დიქტატორული რეჟიმის დამხობა. ახალმა ხელისუფლებამ კურსი კოლონიალიზმის პოლიტიკის წინააღმდეგ აიღო. ლუსაკაში, ფრელიმოს მმართველებსა და პორტუგალიის მთავრობის წარმომადგენლებს შორის  მოლაპარაკების შემდეგ 1974 წელს, მიიღეს გადაწყვეტილება მოზამბიკის დამოუკიდებლობის გამოცხადების შესახებ. 1975 წლის 25 ივნისს გამოცხადდა ქვეყნის დამოუკიდებლობა. 

დამოუკიდებლობის გამოცხადების შემდეგ პარტია გახდა ერთადერთი პოლიტიკური ძალა ქვეყანაში. დამყარდა ერთპარტიული მმართველობა. მოზამბიკმა კურსი აიღო სოციალიზმის მშენებლობაზე. ფრელიმოს ოპოზიციას მხარს უჭერდა სამხრეთ აფრიკის რესპუბლიკა და სამხრეთი როდეზია (ზიმბაბვე), რომელთა დახმარებითაც შეიქმნა წინააღმდეგობის მოძრაობა რენამო, რასაც მოჰყვა 17-წლიანი სამოქლაქო ომი.

პარტიის ლიდერი და ქვეყნის პირველი პრეზიდენტი 1975-1986 წლებში იყო სამორა მაშელი.

## რესურსები ინტერნეტში 
* FRELIMO ოფიციალური საიტი
*Special Report on Mozambique 2004 Elections by the Carter Center 
*Final Report of the European Union Election Observation Mission 

კატეგორია:მოზამბიკის ისტორია
კატეგორია:1962 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
კოტ-დ’ივუარი 1964 წლის ზაფხულის ოლიმპიურ თამაშებზე

**კოტ-დ’ივუარმა** ზაფხულის ოლიმპიურ თამაშებზე პირველად იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1964 წლის ზაფხულის ოლიმპიურ თამაშებზე
კატეგორია:კოტ-დ’ივუარი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
კოტ-დ’ივუარი 1984 წლის ზაფხულის ოლიმპიურ თამაშებზე

**კოტ-დ’ივუარმა** ზაფხულის ოლიმპიურ თამაშებზე მეხუთედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1984 წლის ზაფხულის ოლიმპიურ თამაშებზე
კატეგორია:კოტ-დ’ივუარი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ნური შაჰინი

**ნური შაჰინი** (; 5 სექტემბერი, 1988) — თურქი ფეხბურთელი, პოზიციით ნახევარმცველი, ამჟამად თამაშობს „დორტმუნდის ბორუსიაში“. ის არის თურქეთის ეროვნული ნაკრების წევრი. 
კარიერა „დორტმუნდში“ დაიწყო, სადაც 6 წლის განმავლობაში თამაშობდა, შემდგომ როტერდამის „ფეინოორდში“ იჯარით გადავიდა. 2011 წელს 10 მილიონი ევროს სანაცვლოდ „მადრიდის რეალში“ გადავიდა. 2012 წლის აგვისტოში არენდით „ლივერპულში“ წავიდა, 2013 წლის იანვარში კი ისევ იჯარით 18 თვიანი პაუზის შემდეგ დაბრუნდა „ბორუსიაში“. 2014 წლის ზაფხულში „ბორუსიამ“ იგი სრულიად გამოისყიდა.

## რესურსები ინტერნეტში
* 
* 
* Bundesliga profile 
* Kicker profile 

## სქოლიო 
კატეგორია:თურქი ფეხბურთელები
კატეგორია:დაბადებული 1988
კატეგორია:დორტმუნდის ბორუსიას ფეხბურთელები
კატეგორია:მადრიდის რეალის ფეხბურთელები
კატეგორია:ლივერპულის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:პრემიერ ლიგის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
ლუსაკის შეთანხმება

[მინიატიურა|მარჯვნივ|[ქალაქი ლუსაკა]]
**ლუსაკის შეთანხმება** — ხელი მოაწერეს 1974 წლის 7 სექტემბერს ზამბიის დედაქალაქ ლუსაკაში. ხელს აწერდნენ ერთი მხრივ, ფრელიმო და მეორე მხრივ პორტუგალიის ახალი ხელისუფლება, რომელიც მიხაკების რევოლუციის შედეგად მოვიდა ხელისუფლებაში.  

ხელშეკრულების თანახმად პორტუგალიამ სცნო მოზამბიკელი ხალხის თვითგამორკვევის უფლება და ფრელიმოსთან შეათანხმა ხელისუფლების გადაცემის პირობები.  ხელშეკრულების თანახმად დამოუკიდებლობა უნდა გამოცხადებულიყო გარდამავალი პერიოდის დასრულების შემდეგ. მოზამბიკმა დამოუკიდებლობა გამოაცხადა 1975  წლის 25 ივნისს.  

## რესურსები ინტერნეტში 
* Watch Lusaka Accord Video
* 1974 in Africa: The Rumble in the Jungle, Lusaka Accord, Operation Overload

კატეგორია:მოზამბიკის ისტორია
ხორვატია 1992 წლის ზაფხულის ოლიმპიურ თამაშებზე

**ხორვატიამ** ზაფხულის ოლიმპიურ თამაშებზე პირველად იასპარეზა 1992 წელს, ესპანეთის ქალაქ ბარსელონაში. ამ თამაშებზე მათ მხოლოდ ერთი ვერცხლისა და 2 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1992 წლის ზაფხულის ოლიმპიურ თამაშებზე
კატეგორია:ხორვატია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ხორვატია 2004 წლის ზაფხულის ოლიმპიურ თამაშებზე

**ხორვატიამ** ზაფხულის ოლიმპიურ თამაშებზე მეოთხედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ სხვადასხვა სინჯის 5 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2004 წლის ზაფხულის ოლიმპიურ თამაშებზე
კატეგორია:ხორვატია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ხორვატია 2008 წლის ზაფხულის ოლიმპიურ თამაშებზე

**ხორვატიამ** ზაფხულის ოლიმპიურ თამაშებზე მეხუთედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ მხოლოდ 2 ვერცხლისა და 3 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:ხორვატია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ხორვატია 1996 წლის ზაფხულის ოლიმპიურ თამაშებზე

**ხორვატიამ** ზაფხულის ოლიმპიურ თამაშებზე მეორედ იასპარეზა 1996 წელს, აშშ-ის ქალაქ ატლანტაში. ამ თამაშებზე მათ მხოლოდ ერთი ოქროსა და ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ხორვატია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
Low (ალბომი)

***Low*** — ინგლისელი მუსიკოს დეივიდ ბოუის ალბომი, გამოცემული 1977 წელს. მისი თანაპროდიუსერია ტონი ვისკონტი. ალბომი ითვლება ერთ-ერთ ყველაზე გავლენიან ჩანაწერად. იგი არის „ბერლინური ტრილოგიის“ ნაწილი - ალბომების სერიის, რომელიც ასევე ჩაიწერა ბრაიან ინოს პროდიუსერული თანაშემწეობით ბერლინში (თუმცა ეს ალბომი ძირითადად საფრანგეთში იწერებოდა). ალბომში წარმოდგენილი ექსპერიმენტული ავანგარდული სტილი შემდგომში უფრო ღრმად იქნა განხილული ალბომებში *Heroes* და *Lodger*. ალბომის სამუშაო სათაური იყო *New Music Night and Day*.

## სიმღერების სია 
ყველა ტექსტის ავტორი - დეივიდ ბოუი; მუსიკის ავტორი - ბოუი, გარდა მითითებულისა.

### ხელახალი გამოცემები
ალბომი CD-ზე ხელახლა სამჯერ გამოიცა. RCA-მ იგი 1984 და 1985 წელს გამოუშვა. Rykodisc-ის (აშშ) და EMI-ს (სხვა ქვეყნები) 1991 წლის ვერსიებში შეტანილია დამატებითი სიმღერები. 1999 წელს გამოვიდა EMI-ს 24 ბიტიანი რემასტერი, რომელშიც დამატებები არ არის.

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები
## სქოლიო 
კატეგორია:1977 წლის ალბომები
კატეგორია:დეივიდ ბოუის ალბომები
კატეგორია:EMI Records-ის ალბომები
კატეგორია:RCA Records-ის ალბომები
კატეგორია:Rykodisc-ის ალბომები
კატეგორია:Virgin Records-ის ალბომები
კატეგორია:ალბომები ტონი ვისკონტის პროდიუსერობით
კუბა 1904 წლის ზაფხულის ოლიმპიურ თამაშებზე

**კუბამ** ზაფხულის ოლიმპიურ თამაშებზე მეორედ იასპარეზა 1904 წელს, აშშ-ის ქალაქ სენტ-ლუისში. ამ თამაშებზე მათ სხვადასხვა სინჯის 9 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1904 წლის ზაფხულის ოლიმპიურ თამაშებზე
კატეგორია:კუბა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კუბა 1924 წლის ზაფხულის ოლიმპიურ თამაშებზე

**კუბამ** ზაფხულის ოლიმპიურ თამაშებზე მესამედ იასპარეზა 1924 წელს, საფრანგეთის დედაქალაქ პარიზში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1924 წლის ზაფხულის ოლიმპიურ თამაშებზე
კატეგორია:კუბა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კუბა 1928 წლის ზაფხულის ოლიმპიურ თამაშებზე

**კუბამ** ზაფხულის ოლიმპიურ თამაშებზე მეოთხედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1928 წლის ზაფხულის ოლიმპიურ თამაშებზე
კატეგორია:კუბა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
კუბა 1948 წლის ზაფხულის ოლიმპიურ თამაშებზე

**კუბამ** ზაფხულის ოლიმპიურ თამაშებზე მეხუთედ იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1948 წლის ზაფხულის ოლიმპიურ თამაშებზე
კატეგორია:კუბა ზაფხულის ოლიმპიურ თამაშებზე
კატეგორია:ჩრდილოეთ ამერიკის ქვეყნები ზაფხულის ოლიმპიურ თამაშებზე
მოზამბიკის მდინარეების სია

მოცემული **მოზამბიკის მდინარეების სია** დაწყობილია აუზების მიხედვით, შენაკადებთან ერთად.

## ინდოეთის ოკეანის აუზი
thumb|მარჯვნივ|400პქ
*რუვუმა
**ლუჯენდა
***ლურეცო
***ლუატიცე
***ლოტჩესე
***ლუამბალა
***ლუჩიმუა
***მანდიმბე
****ნგალამუ
**ჩიულეცი
**ლუჩულინგო
**მესინჯე (მსინჯე)
*მეზალო
*მონტეპუეცი
*ლურიო
*მეკუბური
*სანჰუტე
*მონაპო (მდინარე)
*მუგინკუალი
*მელული
*ლიგონია
*მელელა
*რარაგა
*ლიცუნგო
*სუასუა 
**ლიკუარე
**ლუალუა
*მუკარაუ
*ზამბეზი
**ჩინდე 
***ინჰაომბე
**ზანგუე
***ნჰამაპასა
**შირე
***ნიასა
****მსინჯე
**პომპუე
**ლუენჰა
***მაზოვე
****რუია (ლუია)
***გაირეზი (კაურესი)
**რევუბუ
**ლუია
***ჩერიზე
***მუანგადეზე
***კაპოჩე
**ლუანგუა (დუანგუა)
**მუკანჰა
**მეზენგუეზი
**მეტამბოა
**მანიამე (პანჰამე) (ჰუნიანი)
***ანგვა
**ლუანგვა
*მიკელო
*მუპა
*ჩინიზიუა
*სანგუზი
*პუნგვე
**ვუნდუზი
*ბუზი (მდინარე)
**რევუ
**ლუკიტე
*გორონგოსა
**მუარი
*სავე (საბი)
*გოვურო
*ინჰარიმე
*ლიმპოპო
**ჩანგვანე
**ოლიფანტსი
***შინგვიძი
**მვენეზი
*კომატი (ინკომატი)
**მაზიმეკჩოპესი
**ნვანეძი
**ნვასვიცონცო
**საბიე
*მატოლა (მდინარე)
*უმბულუზი
*ტემბე
*მაპუტუ (ლუსუფტუ)
**პონგოლა
**ტუმბულუმუნდო

## რესურსები ინტერნეტში
* Prentice-Hall, Inc., *ამერიკული მსოფლიო ატლასი* 1985
* გაერთიანებული ერების ორგანიზაცია 2004
* GEOnet Names Server 

*
კატეგორია:აფრიკის მდინარეები
კვიპროსი 1980 წლის ზაფხულის ოლიმპიურ თამაშებზე

**კვიპროსმა** ზაფხულის ოლიმპიურ თამაშებზე პირველად იასპარეზა 1980 წელს, სსრკ-ის დედაქალაქ მოსკოვში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1980 წლის ზაფხულის ოლიმპიურ თამაშებზე
კატეგორია:კვიპროსი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
კვიპროსი 2012 წლის ზაფხულის ოლიმპიურ თამაშებზე

**კვიპროსმა** ზაფხულის ოლიმპიურ თამაშებზე მეცხრედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე სპორტსმენებმა მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2012 წლის ზაფხულის ოლიმპიურ თამაშებზე
კატეგორია:კვიპროსი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ჩეხეთი 1996 წლის ზაფხულის ოლიმპიურ თამაშებზე

**ჩეხეთმა** ზაფხულის ოლიმპიურ თამაშებზე პირველად იასპარეზა 1996 წელს, აშშ-ის ქალაქ ატლანტაში. ამ თამაშებზე მათ სხვადასხვა სინჯის 11 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1996 წლის ზაფხულის ოლიმპიურ თამაშებზე
კატეგორია:ჩეხეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ჩეხეთი 2008 წლის ზაფხულის ოლიმპიურ თამაშებზე

**ჩეხეთმა** ზაფხულის ოლიმპიურ თამაშებზე მეოთხედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ 3 ოქროსა და 3 ვერცხლის მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2008 წლის ზაფხულის ოლიმპიურ თამაშებზე
კატეგორია:ჩეხეთი ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ტულუზის საგრაფო

250px|მინიატიურა|
**ტულუზის საგრაფო** — ფეოდალური სახელმწიფო სამხრეთ საფრანგეთში (IX საუკუნის შუა წლები– XIII საუკუნე), დედაქალაქი – ტულუზა. იმისათვის, რომ შეენარჩუნებინათ დამოუკიდებლობა, ტულუზის გრაფები ებრძოდნენ საფრანგეთის, ინგლისის მეფეებს, პაპობას. ხმელთაშუა ზღვის ვაჭრობაში მონაწილეობის შედეგად ტულუზის საგრაფოს მრავალმა ქალაქმა დიდ ეკონომიკურ აღმასვლას მიაღწია. XII-XIII საუკუნეებში ტულუზის საგრაფო ალბიგოელების მწვალებლობის გავრცელების ძირითადი რაიონი იყო. 1229 წელს ნაწილობრივ, ხოლო 1271 წლიდან იგი მთლიანად საფრანგეთის მეფის დომენს შეუერთდა. 

## ლიტერატურა 
კატეგორია:საფრანგეთის ისტორია
ჩეხოსლოვაკია 1920 წლის ზაფხულის ოლიმპიურ თამაშებზე

**ჩეხოსლოვაკიამ** ზაფხულის ოლიმპიურ თამაშებზე პირველად იასპარეზა 1920 წელს, ბელგიის ქალაქ ანტვერპენში. ამ თამაშებზე მათ მხოლოდ 2 ბრინჯაოს მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1920 წლის ზაფხულის ოლიმპიურ თამაშებზე
კატეგორია:ჩეხოსლოვაკია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
ჩეხოსლოვაკია 1932 წლის ზაფხულის ოლიმპიურ თამაშებზე

**ჩეხოსლოვაკიამ** ზაფხულის ოლიმპიურ თამაშებზე მეოთხედ იასპარეზა 1932 წელს, აშშ-ის ქალაქ ლოს-ანჯელესში. ამ თამაშებზე მათ სხვადასხვა სინჯის 4 მედალი მოიპოვეს.

## რესურსები ინტერნეტში
*სპორტული ბმულები 
*საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1932 წლის ზაფხულის ოლიმპიურ თამაშებზე
კატეგორია:ჩეხოსლოვაკია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
რიუ-პრეტუ-და-ევა

**რიუ-პრეტუ-და-ევა** () — მუნიციპალიტეტი ბრაზილიაში, ამაზონასის შტატში. მიეკუთვნება სენტრუ-ამაზონენსის მეზორეგიონს.

2011 წლის მონაცემებით, მოსახლეობა 26 948 ადამიანს შეადგენდა. ფართობი 5 813.197 კმ²-ია. მოსახლეობის სიმჭიდროვე 4,64 კმ²-ზე.

## რესურსები ინტერნეტში
*ბრაზილიის გეოგრაფიისა და სტატისტიკის ინსტიტუტი , 
*მოსახლეობის აღწერის მონაცემები

კატეგორია:ამაზონასის შტატის მუნიციპალიტეტები
ჩეხოსლოვაკია 1928 წლის ზაფხულის ოლიმპიურ თამაშებზე

**ჩეხოსლოვაკიამ** ზაფხულის ოლიმპიურ თამაშებზე მესამედ იასპარეზა 1928 წელს, ნიდერლანდების დედაქალაქ ამსტერდამში. ამ თამაშებზე მათ სხვადასხვა სინჯის 9 მედალი მოიპოვეს.

## რესურსები ინტერნეტში
* სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1928 წლის ზაფხულის ოლიმპიურ თამაშებზე
კატეგორია:ჩეხოსლოვაკია ზაფხულის ოლიმპიურ თამაშებზე
კატეგორია:ევროპის ქვეყნები ზაფხულის ოლიმპიურ თამაშებზე
უგუდეთი

**უგუდეთი**, *დიდი სანადირო* — ისტორიული სოფელი (ამჟამად ნასოფლარი), აღმოსავლეთ საქართველოში, ქვემო ქართლში (ახლანდელი თეთრიწყაროს მუნიციპალიტეტი), მდებარეობს მდინარე ალგეთის ხეობაში, მის მარცხენა მხარეს. წყაროებში პირველად XVII საუკუნეში მოიხსენიება.

## ლიტერატურა 
**ლორთქიფანიძე ი.*, ქვემო ქართლი XVIII საუკუნის პირველ მეოთხედში, ნაწ. 1-2, ტფ., 1935

## სქოლიო
კატეგორია:თეთრიწყაროს მუნიციპალიტეტის ისტორიული სოფლები
Old Sock

***Old Sock*** — როკ-გიტარისტ და მომღერალ ერიკ კლეპტონის მე-20 სტუდიური ალბომი, გამოცემული 2013 წლის 12 მარტს. ალბომში შეტანილია კლეპტონის ორი საავტორო სიმღერა („Gotta Get Over“ და „Every Little Thing“), ისევე, როგორც მისი საყვარელი სიმღერების ქავერ-ვერსიები. ალბომში მონაწილეობენ მოწვეული მუსიკოსები - სტივ უინვუდი, ჯეიჯეი კეილი და პოლ მაკ-კარტნი.

## სიმღერების სია 
#Further on Down the Road (მონაწილეობს Taj Mahal) (Taj Mahal, ჯესი ე. დეივისი)
#Angel (მონაწილეობს ჯეი ჯეი კეილი) (ჯეი ჯეი კეილი)
#The Folks Who Live On the Hill (ოსკარ ჰამერსტაინ II, ჯერომ კერნი)
#Gotta Get Over (მონაწილეობს ჩაკა ხანი) (დოილ ბრემოლ II, ჯასტინ სტენლი, ნიკა კოსტა)
#Till Your Well Runs Dry (პიტერ ტოში)
#All of Me (მონაწილეობს პოლ მაკ-კარტნი) (ჯერალდ მარქსი, სეიმურ საიმონსი)
#Born to Lose (ტედ დეფენი)
#Still Got the Blues (მონაწილეობს სტივ უინვუდი) (გერი მური)
#Goodnight Irene (ჰედი ლედბეტერი, ჯონ ა. ლომექსი)
#Your One and Only Man (ოტის რედინგი)
#Every Little Thing (ბრემოლ II, სტენლი, კოსტა)
#Our Love Is Here to Stay (ჯორჯ გერშვინი, აირა გერშვინი)
#No Sympathy (დამატება) (ტოში)

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:ერიკ კლეპტონის ალბომები
კატეგორია:2013 წლის ალბომები
Canon EOS 400 D

**Canon EOS 400 D** (ცნობილი, როგორც Canon EOS Digital Rebel XTi აშშ-ში და Canon EOS Kiss X - იაპონიაში) — Canon-ის EOS სერიის ციფრული სარკული ფოტოაპარატი განკუთვნილია არაპროფესიონალი ფოტოგრაფებისთვის და მოყვარულთათვის. მისი წინა მოდელი იყო EOS 350D, ხოლო მომდევნო არის EOS 450.

Canon EOS 400 D წარმოებაში გაეშვა 2006 წლის 24 აგვისტოს. იგი წარმოადგენს ერთობიექტივიან ციფრულ სარკულ  (SLR)  კამერას, 10,1 მპ გაფართოების მგძნობიარე (CMOS) მატრიცით.

## ტექნიკური მონაცემები 
*სენსორი:   10,1 მპ 22,2×14,8 მმ
*სურათის მაქსიმალური ზომა : 3888 × 2592
*პროცესორი: DIGIC II
*სერიული გადაღება:  3 კადრი/წამში - 27 კარდი სერიაში JPEG ფორმატში და 10 კადრი RAW ფორმატში
*ეკრანის ზომა : 2,5" - 230,000 pix
*მგძნობიარობა : ISO 100-1600 (16-3200 CHDK გამოყენების შემთხვევაში)
*9-წერტილიანი ავტოფოკუსი (ისეთივე როგორიც EOS 30D)
*USB 2.0
*წონა ობიექტივის გარეშე : 510გრ

## რესურსები ინტერნეტში 
* Canon EOS სისტემის გვერდი
ატალ ბიჰარი ვაჯპაი

220 პქ|მინიატიურა|ატალ ბიჰარი ვაჯპაი
**ატალ ბიჰარი ვაჯპაი** (; დ. 25 დეკემბერი, 1924 — გ. 16 აგვისტო, 2018) — ინდოეთის სახელმწიფო და პოლიტიკური მოღვაწე. ინდოეთის  პრემიერ-მინისტრი სამი ვადით, როგორც ინდოეთის მე-10 პრემიერ მინისტრი, ჯერ 13 დღიანი ვადით 1996 წელს, შემდეგ 13 თვიანი პერიოდით 1998 წლიდან 1999 წლამდე, რასაც მოჰყვა სრული ვადით 1999 წლიდან 2004 წლამდე..

## ბიოგრაფია 
დაიბადა 1924 წლის 25 დეკემბერს გვალიორში (იმ წლებში იგივე სახელის მქონე სამთავროს დედაქალაქი, ახლანდელი — მადჰია-პრადეშის შტატი). XX საუკუნის დასასრულის ინდოეთის ერთ-ერთი გამოჩენილი პოლიტიკოსი.

1957 წელს პირველად იქნა არჩეული ინდოეთის პარლამენტში. 1968-1973 წლებში იყო ინდოეთის პოლიტიკური ორგანიზაციის — „Rashtriya Swayamsevak Sangh“ პრეზიდენტი. 1977-1979 წლებში ინდოეთის საგარეო საქმეთა მინისტრი. 1980-1984 და 1993-1996 წლებში პარლამენტში ინდოეთის სახალხო პარტიის — „ბჰარატია ჯანატა პარტი“ — ფრაქციის ლიდერი. მე-11 მოწვევის ინდოეთის პარლამენტის ქვედა პალატის — „ლოკ საბჰას“ ოპოზიციის ლიდერი. 1996 წელს ინდოეთის სახალხო პარტია — „ბჰარატია ჯანატა პარტი“-ს გამარჯვების შემდეგ გახდა პრემიერ-მინისტრი პირველად 1996 წელს 13 დღის შემდეგ გადადგა, როდესაც ცხადი გახდა, რომ ვერ ჩამოაყალიბა უმრავლესობა პარლამენტში, ხოლო მეორედ 1998 წლიდან 2004 წლამდე პერიოდში.

1999 წლის 13 ოქტომბერს ჩამოყალიბდა პარლამენტის უმრავლესობა. მან გაატარა საბაზრო რეფორმები სიღარიბის დაძლევის მიზნით. ცდილობდა მშვიდობიანი მოლაპარაკებების წარმოებას 1990-იან წლებში პაკისტანთან სიტუაციის გამწვავების დროს.

ვაჯპაის პრემიერ-მინისტრობისას ინდოეთმა გამოსცადა პირველი ბირთვული იარაღი რაჯასტანის შტატის პოლიგონზე.

## რესურსები ინტერნეტში 
* 
* ატალ ბიჰარი ვაჯპაი საიტზე parliamentofindia.nic.in

## სქოლიო
კატეგორია: ინდოეთის საგარეო საქმეთა მინისტრები
კატეგორია: ინდოეთის პრემიერ-მინისტრები
კატეგორია:დაბადებული 25 დეკემბერი
კატეგორია:დაბადებული 1924
კატეგორია:გარდაცვლილი 16 აგვისტო
კატეგორია:გარდაცვლილი 2018
კატეგორია:ინდოეთის პრემიერ-მინისტრები XX საუკუნეში
კატეგორია:ინდოეთის პრემიერ-მინისტრები XXI საუკუნეში
მოზამბიკის დემოგრაფია

**მოზამბიკის დემოგრაფია** აღწერს მოზამბიკის მოსახლეობის კანონზომიერებებს, სოციალურ-ეკონომიკურ და ბუნებრივ პირობებს, მოსახლეობის ეთნიკურ, ენობრივ და რელიგიურ შემადგენლობას.

## მოსახლეობის რაოდენობა 
[thumb|300px|right|[მოზამბიკის დემოგრაფია, სსმო-ის მონაცემები, 2005; წერტილები - მოსახლეობა ათასებში]]
1950 წელს მოზამბიკის მოსახლეობა 6 442 000 შეადგენდა, 2010 წლის აღწერის მონაცემების მიხედვით კი - მოზამბიკის საერთო მოსახლეობა 23 391 000-მდე გაიზარდა. პოპულაციაში 15 წლამდე ასაკის ბავშვების რაოდენობა 44,1 %-ია. 15 წლიდან 65 წლამდე ასაკის ადამიანები 52,6 %-ია, ხოლო 65 წელს ზემოთ სულ 3,3 %.

## მოსახლეობის მიგრაციის სტატისტიკა
## სქოლიო
დემოგრაფია
მუსიკა მოზამბიკში

მოზამბიკის ფოლკლორი განიცდიდა პორტუგალიური კულტურის ძლიერ გავლენას. მასზე აგრეთვე გავლენა მოახდინა სხვა პორტუგალიურენოვანმა ფოლკლორებმა, როგორებიცაა ბრაზილიის ფოლკლორი, კუბის ფოლკლორი. მოზამბიკის თანამედროვე საცეკვაო მუსიკის ყველაზე პოპულარული სტილია *მარაბენტა*.

მოზამბიკის კულტურა 1964 წელს დაწყებული დამოუკიდებლობისთვის ბრძოლის განუყოფელი ნაწილი იყო. ეროვნული მოძრაობის ლიდერები იყენებდნენ მოზამბიკის ეროვნულ კულტურას, რათა უბრალო ხალხის მხარდაჭერა მოეპოვებინათ, ამ დროს პორტუგალიელ კოლონიზატორებს წინა პლანზე საკუთარი კულტურა გამოჰქონდათ. 1975 წლიდან, დამოუკიდებლობის მოპოვების შემდეგ მოზამბიკმა ევროპული სტილის მუსიკა უკან გასწია და საკუთარი ფოლკლორის ჩამოყალიბება დაიწყო, რომელიც დაეფუძნა ადგილობრივ ხალხურ სტილსა და კონგოს დემოკრატიული რესპუბლიკის, ზიმბაბვეს, ტანზანიის, ზამბიის და სამხრეთ აფრიკის ფოლკლორს.

1978 წელს მოზამბიკის განათლებისა და კულტურის სამინისტროს ორგანიზებით მოეწყო ეროვნული ცეკვების ფესტივალი, რომელშიც მონაწილეობა ნახევარ მილიონზე მეტმა ადამიანმა მიიღო.

კატეგორია:მოზამბიკის ფოლკლორი
კატეგორია:მსოფლიო ფოლკლორი
შაბაკა

**შაბაკა**, *ნეფერ-კარა* — ეგვიპტის ფარაონი ძვ. წ. VIII საუკუნეში, XXV (ეთიოპური) დინასტიის მეორე მეფე. შაბაკამ თავისი წინამორბედის პიანხის მიერ დაწყებული ეგვიპტის გაერთიანების პროცესი დაასრულა და სამეფო რეზიდენცია მემფისში გადაიტანა.

## ლიტერატურა 
კატეგორია:ეგვიპტის ოცდამეხუთე დინასტიის ფარაონები
კატეგორია:დაბადების წელი უცნობია
ატლანტიდა: დაკარგული იმპერია

***ატლანტიდა: დაკარგული იმპერია*** () — Walt Disney Feature Animation-ის 2001 წლის  სრულმეტრაჟიანი ანიმაციური ფილმი. მისი დისტრიბუტორი იყო Buena Vista Pictures. „ატლანტიდა: დაკარგული იმპერია“ არის უოლტ დისნეის სტუდიების პირველი ანიმაციური ფილმი სამეცნიერო ფანტასტიკის ჟანრში. იგი აგრეთვე არის სტუდიების რიგით 41-ე სრულმეტაჟიანი ანიმაციური ფილმი. ფილმის რეჟისორები არიან გერი ტრუსდეილი და კირკ უაიზი, ხოლო პროდიუსერი - დონ ჰენი.

სიუჟეტი მიმდინარეობს 1914 წელს. მის მიხედვით, ახალგაზრდა მამაკაცი ინტერესდება ძველი წმინდა წიგნით, რომელიც მას და მოგზაურთა გუნდის სხვა წევრებს ატლანტიდის ძიებაში ეხმარება.

ფილმის წარმოება დაიწყო 1996 წლის „კუზიანის“ შემდეგ. კიდევ ერთი მუსიკალური ფილმის სანაცვლოდ, გუნდმა გადაწყვიტა, შეექმნა მოქმედებითი და სათავგადასავლო ჟანრის ნამუშევარი ჟიულ ვერნის ნაწარმოებების შთაგონებით. *ატლანტიდა* გამოირჩევა კომიქსების მხატვარ მაიკ მინიოლას სტილის გამოყენებით. თავის დროისთვის, მასში გამოიყენებოდა უფრო მეტი კომპიუტერული გრაფიკა, ვიდრე დისნეის რომელიმე სხვა წინა ნამუშევარში, თუმცა გადაღებული იქნა ანამორფულ ფორმატში. ლინგვისტ მარკ ოკრანდის მიერ აგრეთვე შეიქმნა სპეციალური ენა, რომელსაც ფილმში წარმოდგენილ ატლანტიდაზე იყენებენ. მუსიკის ავტორია ჯეიმზ ნიუტონ ჰოვარდი. 

ფილმის პრემიერა გაიმართა ჰოლივუდში, El Capitan Theatre-ში, 2001 წლის 3 ივნისს. ფართო ჩვენებები დაიწყო 15 ივნისს. მისი შემოსავალი მინიმალური იყო - 100 მილიონი აშშ დოლარის ბიუჯეტით შემქმნელებს მსოფლიო მასშტაბით 186 მილიონი მოუტანა, აქედან 84 მილიონი — აშშ-ში. ფილმის წარუმატებლობის გამო, დისნეიმ შეწყვიტა დაგეგმილი დაკავშირებული ტელესერიალის წარმოება და დისნეილენდში შესაბამისი ატრაქციონის დადგმის პროექტი. კრიტიკოსების ნაწილმა მოიწონა, რომ იგი არ ჰგავდა დისნეის სხვა ფილმებს, თუმცა სხვებმა აღნიშნეს, რომ ფილმში არ იყო სიმღერები და ბუნდოვანი იყო, თუ რა ასაკის მაყურებელზე იყო *ატლანდიდა* გათვლილი.  ამასთან, ფილმი ნომინირებული იყო რამდენი ჯილდოზე (მათ შორის — 7 „ენიზე“) და ოქროს კოჭის დაჯილდოებაზე 2002 წელს გაიმარჯვა ხმის საუკეთესო მონტაჟის კატეგორიაში. 

2002 წლის 29 იანვარს ფილმი გამოვიდა VHS/DVD ფორმატებში, ხოლო 2013 წლის 11 ივნისს — Blu-ray-ზე. მინიოლას შემოქმედების გავლენის გამო, *ატლანტიდა* ითვლება საკულტო ნაშრომად. პირდაპირ ვიდეოზე მისი გაგრძელება, *ატლანტიდა: მაილოს დაბრუნება*, 2003 წელს გამოვიდა, 

## რესურსები ინტერნეტში 
* 
* 
* 
* 
* 
* 
* 
* 

## სქოლიო
კატეგორია:2001 წლის ფილმები
კატეგორია:2001 წლის ანიმაციური ფილმები
კატეგორია:უოლტ დისნეის სტუდიების ანიმაციური ფილმები

კატეგორია:2000-იანი წლების ამერიკული ანიმაციური ფილმები
უგედეი

**უგედეი** (დ. ოქტომბერი, 1186 — გ. 11 დეკემბერი, 1241) — მონღოლთა მე-2 დიდი ყაენი 1229-1241 წლებში, ჩინგიზ-ყაენის მესამე ვაჟი და მისი მემკვიდრე. 

უგედეის დროს დასრულდა მონღოლეთის ფეოდალების მიერ ჩინეთის ძინის დინასტიის დაპყრობა. 1234-1236 წლებში დაიპყრო სომხეთი, საქართველო და აზერბაიჯანი, დაიწყო ბათო-ყაენის ლაშქრობა აღმოსავლეთ ევროპაში, რომლის დროსაც მონღოლები სასტიკად გაუსწორდნენ პოლონეთს, რუსეთსა და სხვა სლავურ და გერმანულ სახელმწიფოებს. 1238 წელს შეიქმნა საფოსტო სამსახური, ჩატარდა მოსახლეობის აღწერა, დასრულდა დედაქალაქ ყარაყორუმის მშენებლობა. 1241 წლის 11 დეკემბერს გარდაიცვალა და დიდი ყაენის ტიტული 5 წლით ვაკანტური გახდა. ამ პერიოდში, მისი მეუღლე, დორეღენე ხათუნი იყო რეგენტი. 1246 წელს უგედეის ვაჟი, გუიუქი გახდა მონღოლების მესამე დიდი ყაენი. 

## იხილეთ აგრეთვე 
*მონღოლთა იმპერია
*მონღოლთა იმპერიის მმართველთა სია
*ჩინგიზ-ყაენი
*ჯუჩი
*ჩაღათა
*ტოლუი

## ლიტერატურა 
კატეგორია:ჩინგიზიდები
კატეგორია:მონღოლი ყაენები
კატეგორია:დაბადებული 1186
კატეგორია:გარდაცვლილი 1241
კატეგორია:გარდაცვლილი 11 დეკემბერი
შაჰნამე

მინი|წიგნის გვერდების გაფორმება 
**შაჰნამე** — „მეფეთა წიგნი“ ანუ „წიგნი მეფეთა შესახებ“, ძველ ირანელ მეფეთა ისტორიული ქრონიკების, ეპიკური თხზულებების, მითოლოგიური გადმოცემებისა და ლეგენდების კრებული. ჯერ კიდევ სასანიანთა ეპოქაში შეიქმნა ფალაური ქრონიკების ციკლი „ხვატაინამაკი“. გარდა ისტორიული ცნობებისა აქ თავმოყრილი იყო ირანელი ხალხების მიერ შეთხზული მითებისა და ლეგენდების ფრაგმენტები. VIII-IX საუკუნეებში არაბულ ენაზე გაჩნდა ფალაური ძეგლის ათამდე თარგმანი („ხოდაინამე“ — „მეფეთა ცხოვრება“). არც ორიგინალს, არც არაბულ თარგმანებს ჩვენამდე არ მოუღწევია, წყაროებმა (ალ-მასუდი, ალ-ისტახრი) შემოგვინახეს მხოლოდ მთარგმნელთა სახელები (იბნ ალ-მუკაფა, ბარმაქი და სხვა) და ცალკეული დეტალები. „სპარსთა მეფეთა ცხოვრებას“ იყენებს და იხსენიებს ქართველი ისტორიკოსი ლეონტი მროველი. ფალაური და არაბული წყაროების ხარჯზე გაჩნდა „შაჰნამეს“ ახალი პროზაული და პოეტური ციკლები ახალ სპარსულ (დარი) ენაზე (მასუდ მარვაზი, აბუ ლ-მუაიად ბალხი, აბუ მანსური, აბუ-ალი ბალხი). მათი სისტემატიზაციის პირველი ცდა ეკუთვნის დაყიყის, რომლის დაწყებული საქმე წარმატებით დააგვირგვინა ფირდოუსიმ.

## ლიტერატურა 
* Бартольд В. В., К истории персидского эпоса, Соч., т. 7, М., 1971.

კატეგორია:შაჰნამე
უესლი კრაშერი

**უესლი კრაშერი** () — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: შემდეგი თაობა.

## ბიოგრაფია 
[მარცხნივ|მინი|[ჯეკ კრაშერი, უესლის მამა]]
უესლი კრაშერი დაიბადა 2349 წლის 29 ივლისს. როდესაც იგი იყო 5 წლის, მამამისი ჯეკ კრაშერი დაიღუპა სამსახურეობრივი მოვალეობის შესრულებისას ხომალდზე სტარგეიზერი, რომელსაც მეთაურობდა ჟან-ლუკ პიკარი.

2364 წელს უესლი მიხვდა ენტერპრაიზზე დედასთან, ბევერლი კრაშერთან ერთან რომელიც დაინიშნა მთავარ ექიმად ამ ხომალდზე.

[მინი|უესლი [ბევერლი კრაშერი|დედასთან ერთად]]
როცა ეკიპაჟი მოიწამლა უცნობი ტოქსინით, რომელიც იწვევდა არანორმალურ ქცევას, უესლი ჩაიკეტა საინჟინროში და თავი გამოაცხადა კაპიტნად. ამავდროულად ჯიმ შიმოდამ ამოაცალა კომპიუტერიდან ჩიპები, რის გამოც ხომალდი აღმოჩნდა საფრთხის ქვეშ. საბოლოოდ უესლიმ მნიშვნელოვანი როლი შასრულა ხომალდის გადარჩენაში, რითაც დაადასტურა თავისი ცოდნა ხომალდის სისტემებში. პლანეტა რუბიკუნ III-ზე ყოფნისას შემთხვევით დააზიანა მცენარეები და რის გამოც ადგილობრივებმა გამოუტანეს სასიკვდილო განაჩენი. პიკარი იძულებური გახდა დაერღვია მთავარი დირექტივა, რათა გადაერჩინა იგი.

როცა ლორი (დეიტას ძმა) ცდილობდა ენტერპრაიზის გატაცებას, უესლი იყო პირველი ვინც მიხვდა რომ ლორი თავს ასაღებდა დეიტად. თავიდან მას არავინ დაუჯერა, თუმცა მოგვიანებით აღმოჩნდა რომ ის მართალი იყო.

უესლი აბარებდა ვარსკვლავური ფლოტის აკადემიაში, თუმცა პირველი მცდეელობისას ვერ ჩაირიცხა. მოგვიანებით მან ხელიდან გაუშვა მეორე შანსი ჩაებარებინა გამოცდები რადგან ეხმარებოდა ეკოიპაჟს უილიამ რაიკერის, დიანა ტროის და ლუაქსანა ტროის გადარჩენაში. მეორე წელს უესლიმ განმეორებით ჩააბარა გამოცდები და ჩაირიცხა აკადემიაში.

## იხილეთ აგრეთვე 
* ვარსკვლავური გზა
* ვარსკვლავური გზა: შემდეგი თაობა

## რესურსები ინტერნეტში 
* 
* უესლი კრაშერი საიტზე startrek.com
* memory-alpha.org

## სქოლიო
კატეგორია:ვარსკვლავური გზა
კატეგორია:ვარსკვლავური გზის პერსონაჟები
კატეგორია:გამოგონილი პერსონაჟები
ლილო და სტიჩი

***ლილო და სტიჩი*** () — Walt Disney Animation Studios|Walt Disney Feature Animation-ის 2002 წლის   სრულმეტრაჟიანი ანიმაციური ფილმი. მისი დისტრიბუტორი იყო Walt Disney Pictures. „ლილო და სტიჩი“ არის უოლტ დისნეის სტუდიების რიგით 42-ე ანიმაციური სრულმეტრაჟიანი ფილმი. მისი რეჟისორები არიან დინ დებლუა და კრის სანდერსი. როლებს ახმოვანებენ დეივი ჩეიზი, ტია კარერე, დევიდ ოგდენ სტირზი, კევინ მაკდონალდი, ვინ რეიმზი, ჯეისონ სკოტ ლი და კევინ მაიკლ რიჩარდსონი. ეს არის სტუდიების სამიდან მეორე ფილმი, რომელიც ძირითადად ფლორიდაში მდებარე სტუდიაში მომზადდა.

„ლილო და სტიჩი“ გამოვიდა 2002 წლის 21 ივნისს და მიიღო დადებითი შეფასებები. იგი ნომინირებული იყო ოსკარზე, საუკეთესო სრულმეტრაჟიანი ანიმაციური ფილმისთვის - ჯილდო საბოლოოდ მიიღო Studio Ghibli-ს „აჩრდილწაღებულმა“, რომლის აშშ-ში დისტრიბუტორი ასევე Walt Disney Pictures იყო, ხოლო ერთ-ერთ როლს დეივი ჩეიზი ახმოვანებდა.

წარმატების გამო, „ლილოს და სტიჩის“ გაგრძელებებიც გამოვიდა. პირველი იყო პირდაპირ ვიდეოზე გამოსული „სტიჩი! - ფილმი“ (2003). შემდეგ გამოვიდა ტელესერიალი „ლილო და სტიჩი“ (2005), ხოლო სატელევიზიო ფილმი, „ლიროი და სტიჩი“, 2006 წელს გამოვიდა. იაპონიაში 2008-2011 წლებში გადიოდა ანიმე „სტიჩი!“, ხოლო მასთან დაკავშირებული სპეციალური გამოშვებები გამოვიდა 2012 და 2015 წელს. 2017 წლის 27 მარტს ჩინეთში გამოვიდა სერიალი „სტიჩი და აი“.

## რესურსები ინტერნეტში 
* 
* 
* 
* 
* 
* 

## სქოლიო
კატეგორია:2002 წლის ფილმები
კატეგორია:2002 წლის ანიმაციური ფილმები
კატეგორია:უოლტ დისნეის სტუდიების ანიმაციური ფილმები
კატეგორია:Walt Disney Pictures-ის ფილმები
ბრუქსის ქედი

**ბრუქსის ქედი** () — ქედი ჩრდილოეთ ალასკაში. სიგრძე დაახლოებით 1000 კმ, სიგანე 200 კმ-მდე. საშუალო სიმაღლე 1500-2000 მეტრი, მაქსიმალური 2736 მეტრი (მთა ისტო). აგებულია ქვედაპალეოზოური კირქვებით, კვარციტებით, ფიქლებითა და ქვიშაქვებით. ღრმადაა დანაწევრებული მდინარეთა ხეობებით. განვითარებულია ძველი მყინვარული ფორმები. არის თანამედროვე პატარა მყინვარებიც. მცენარეულობა — მთის ტუნდრა; დამახასიათებელია ქვაყრილები და გაშიშვლებული კლდეები.

## ლიტერატურა
კატეგორია:აშშ-ის ქედები
კატეგორია:კანადის ქედები
Savage Garden (ალბომი)

***Savage Garden*** — ავსტრალიური დუეტ Savage Garden-ის სადებიუტო სტუდიური ალბომი. გამოვიდა 1997 წლის 4 მარტს ავსტრალიში. მსოფლიოში გაიყიდა მისი 18 მილიონზე მეტი ასლი.

## სიმღერების სია 
* ყველა სიმღერის ავტორები - დერენ ჰეიზი და დენიელ ჯონსი.

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
### სერტიფიცირებები
## სქოლიო
კატეგორია:1997 წლის სადებიუტო ალბომები
კატეგორია:Savage Garden-ის ალბომები
კატეგორია:Columbia Records-ის ალბომები
კატეგორია:ალბომები ჩარლზ ფიშერის პროდიუსერობით
მოზამბიკის ეროვნული საფეხბურთო ნაკრები

**მოზამბიკის ეროვნული საფეხბურთო ნაკრები** წარმოადგენს მოზამბიკს მსოფლიოს საფეხბურთო ჩემპიონატებში და მას ადმინისტრირებას მოზამბიკის ფეხბურთის ფედერაცია უწევს. ეროვნულმა ნაკრებმა ერთადერთხელ, 1966 წელს მოახერხა მსოფლიოს საფეხბურთო ჩემპიონატის საფინალო ეტაპზე გასვლა. 1986, 1996, 1998 და 2010 წლებში მოზამბიკის ნაკრებმა აფრიკის ეროვნებათა თასის საფინალო ტურნირს მიაღწია, სადაც ჯგუფურ ეტაპს არ გაცდენია.

მოზამბიკის ისტორია ცნობილ კოლონიზატორ ქვეყანა პორტუგალიასთან მჭიდრო კავშირშია. ცნობილი პორტუგალიელი ფეხბურთელი ეუსებიო მოზამბიკშია დაბადებული. ასევე მოზამბიკში დაიბადა ცნობილი მწვრთნელი კარლუშ კეირუში და პორტუგალიის ეროვნული საფეხბურთო ნაკრების ფეხბურთელი აბელ შავიერი. 2012 წლის 11 აპრილის მონაცემებით, მოზამბიკის ეროვნული საფეხბურთო ნაკრები ფიფას რეიტინგში 116-ე ადგილზეა.

## მიღწევები
### მსოფლიოს საფეხბურთო ჩემპიონატი 
* 1930—1978 — *არ მიუღია მონაწილეობა*
* 1982 — *ვერ გავიდა*
* 1986 — *არ მიუღია მონაწილეობა*
* 1990 — *ფიფას აკრძალვა*
* 1994—2010 — *ვერ გავიდა*

### აფრიკის ერთა თასი 
* 1957—1980 — *არ მიუღია მონაწილეობა*
* 1982 — *ვერ გავიდა*
* 1984 — *ვერ გავიდა*
* 1986 — **ჯგუფური ეტაპი**
* 1988—1994 — *ვერ გავიდა*
* 1996 — **ჯგუფური ეტაპი**
* 1998 — **ჯგუფური ეტაპი**
* 2000—2008 — *ვერ გავიდა*
* 2010 — **ჯგუფური ეტაპი**
* 2012 — *ვერ გავიდა*

## სქოლიო
კატეგორია:ფეხბურთი მოზამბიკში
კატეგორია:აფრიკის ეროვნული საფეხბურთო ნაკრებები
კატეგორია:სპორტი მოზამბიკში
ლოზანის ფედერალური პოლიტექნიკური სკოლა

**ლოზანის ფედერალური პოლიტექნიკური სკოლა** () — უმაღლესი სასწავლო დაწესებულება შვეიცარიის ქალაქ ლოზანაში. 1969 წლიდან მიენიჭა ტექნიკური უნივერსიტეტის სტატუსი და ევროპის ერთ-ერთ ყველაზე პრესტიჟულ სასწავლებლად ითვლება. ხშირად მას ამერიკის მასაჩუსეტსის ტექნოლოგიურ ინსტიტუტს ადარებენ. 2009 წელს ლოზანის სკოლამ, შანხაის უნივერსიტეტის რეიტინგში, ევროპის უმაღლეს სასწავლებლებს შორის 1-ლი, ხოლო მსოფლიო მასშტაბით ინფორმატიკის და საინჟინრო მეცნიერებების დარგში უმაღლეს სასწავლებლებს შორის მე-15 ადგილი დაიკავა. The Times Higher Education-ის 2009 წლის რეიტინგში EPFL-მა მსოფლიოს საუკეთესო უმაღლესებს შორის 42-ე, ევროპის ფარგლებში კი მე-12 ადგილი დაიკავა.
## ისტორია 
ლოზანის სკოლა 1853 წელს დაარსდა, École Spéciale de Lausanne დასახელებით. 1869 წელს მიუერთდა სახელმწიფო აკადემიას ტექნიკური ფაკულტეტის სახით. 1890 წელს ფაკულტეტის სახელი შეიცვალა და დაერქვა École d’ingénieurs de l’Université de Lausanne. 1946 წელს მან კიდევ ერთხელ შეიცვალა სახელი, ამჯერად მას École polytechnique de l’Université de Lausanne დაერქვა. EPUL-ის რეფორმის ფარგლებში 1969 წელს სასწავლებელი გამოეყო ლოზანის უნივერსიტეტს და დამოუკიდებელ უმაღლეს სასწავლებლად ჩამოყალიბდა ამჟამინდელი სახელით EPFL.
ამჟამად EPFL-ი შედგება შვიდი ფაკულტეტისგან:
* არქიტექტურა, მშენებლობა და ეკოლოგია
* ინფორმატიკა და კომუნიკაციის სისტემები
* მათემატიკა, ფიზიკა და ქიმია
* ბიოლოგია
* მანქანათმშენებლობა, ელექტროტექნიკა, მასალათმცოდნეობა
* საზოგადოებრივი მეცნიერებები
* ეკონომიკა
## სწავლება 
* სწავლის დასაწყებად გამოცდების ჩაბარება არ მოითხოვება, საკმარისია სრული საშუალო განათლების დამადასტურებელი მოწმობის ქონა.
* სწავლების საფასური სემესტრში 633 ფრანკს შეადგენს (დაახლოებით 425 ევრო).
* EPFL-ი მონაწილეობას იღებს ERASMUS-ის გაცვლით პროგრამაში.
## სტატისტიკა 
2008 წლის ზაფხულში ლოზანის ფედერალურ პოლიტექნიკურ სკოლაში 6 909 სტუდენტი ირიცხებოდა. იმავე წელს უმაღლესი სასწავლებელი დაამთავრა 570 ბაკალავრმა, 672 მაგისტრმა და 266 დოკტორმა.

## ცნობილი კურსდამთავრებულები 
* აარტ დე გეუსი — Synopsys-ის დამაარსებელი
* ანდრე გორცი — ეკონომისტი
* მარტინ ვიტერლი — პროფესორი
* დანიელ ბორელი — Logitech-ის დამაარსებელი
* ნელი ვენგერი — Nestlé-ს ყოფილი დირექტორი
* ფრანკ რიბუდი — Danone-ს დირექტორი
* ჟორჟ დე მესტრალი — ტექსტილური შესაკრავის გამომგონებელი
* ასკარ ჟუმაგალიევი — ყაზახეთის ინფორმაციის და კავშირგაბმულობის მინისტრი

## ცნობილი პროფესორები 
* კლოდ ნიკოლიე — ასტრონავტი

## რესურსები ინტერნეტში 
[Swiss Federal Institute of Technology (EPFL), Lausanne, Switzerland](https://confluence.cornell.edu/display/CALSIEP/Swiss+Federal+Institute+of+Technology+(EPFL),+Lausanne,+Switzerland)

## სქოლიო 
კატეგორია:შვეიცარიის უნივერსიტეტები
ბუგელები

**ბუგელები** — ერთ-ერთი ძველი რუსული ტომი. მოხსენიებულია მატიანეში „გარდასულ წელთა ამბავი“. სახლობდნენ მდინარე ბუგის (სავარაუდოა სამხრეთ ბუგის) აუზში. ბავარიელი ანონიმის (X საუკუნე) მიხედვით, ჰქონდათ 230 „ქალაქი“ (ციხესიმაგრე). მკვლევართა ნაწილს მიაჩნია, რომ ბუგელები და ვოლინელები ადრე დულიობებად იწოდებოდნენ. კიევის რუსეთის შემადგენლობაში შესვლის (X საუკუნე) შემდეგ ბუგელებმა დაკარგეს დამოუკიდებლობა და წყაროებში აღარ იხსენიაბიან.

## ლიტერატურა
კატეგორია:სლავები
პიანხი

**პიანხი** — ეგვიპტის ფარაონი ძვ. წ. VIII საუკუნეში, XXV (ეთიოპური) დინასტიის პირველი მეფე.  ძვ. წ. 728 წელს დაქუცმაცებული ზემო ეგვიპტე ადვილად დაიკავა პიანხის ჯარებმა. ამის პარალელურად ეგვიპტის დარჩენილ ტერიტორიას მართავდნენ XXIV დინასტიის წარმომადგენლები: ტეფნახტ I და ბოკჰორისი, რომლებიც თავიანთ თავს მეფეებს უწოდებდნენ. პიანხი გარდაიცვალა ძვ. წ. 721 წელს. იგი შეცვალა შაბაკამ. 

## რესურსები ინტერნეტში 
* The Victory Stela of Piankhy
* The Stela of Piye (Verbatim text) 

კატეგორია:ეგვიპტის ოცდამეხუთე დინასტიის ფარაონები
კატეგორია:დაბადების წელი უცნობია